**ПОКАНА**

 **за представяне на оферта**

В изпълнение на Договор за Безвъзмездна Финансова Помощ BG05M2OP001-1.002-0005-C01, Център за компетентност „Персонализирана иновативна медицина“ (ПЕРИМЕД), финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове, Пловдивски университет „ПАИСИЙ ХИЛЕНДАРСКИ“ отправя покана за представяне на оферти за избор на **строителен надзор** на следния обект:

- Етап 1: Изпълнение на СМР по вътрешен ремонт и обзавеждане на сграда на ПУ „Паисий Хилендарски” находяща се в гр. Пловдив, ул. „Костаки Пеев“ № 21;

- Етап 2: Изпълнение на пристройка за входно фоайе и асансьор, обслужващ всички съществуващи надземни нива, във връзка с осигуряване на достъпна архитектурна среда в съответствие с Наредба 4 от 1 юли 2009 г, както и изпълнение на фасадна топлоизолация, заедно с общо цветово оформяне на фасадите.

1. **ПРЕДМЕТ НА ПОРЪЧКАТА**

Поръчката включва изпълнение на следните дейности:

1.Изготвяне оценка на съответствието на проектната документация със съществените изисквания към строежа относно етап 2;

2. Съставяне на актове и протоколи по време на строителството, включително окончателен доклад до възложителя;

3. Изготвяне и получаване на документи, свързани с разрешаването, въвеждането в експлоатация на строежите или изискващи се съгласно ЗУТ и получаване на разрешение за ползване.

**2. СРОК ЗА ВАЛИДНОСТ НА ОФЕРТИТЕ:** до **12 месеца**, считано от датата на подаване на офертата.

**3. ЦЕНА и НАЧИН НА ПЛАЩАНЕ:**

Плащането ще се извърши по банков път както следва:

* **За дейностите по т.1.1**: 100% заплащане след изпълнение на зададената услуга, подписване на приемно-предавателен протокол между страните и представяне на фактура.
* **За дейностите по т.1.2:** 100% заплащане след изпълнение на зададената услуга, подписване на приемно-предавателен протокол между страните и представяне на фактура.
* **За дейностите по т.1.3:** 100% заплащане след приключване на цялостната реконструкция на обекта, въвеждането му в експлоатация с издаване на разрешение за ползване от компетентните органи и издаване на фактура за услугата;

**4. УСЛОВИЯ ЗА УЧАСТИЕ:**

4.1. Оферти могат да бъдат подадени от всички лица, които са лицензирани да упражняват дейност по строителен надзор;

4.2. Кандидатите подават офертите си в оригинал на посочения пощенски адрес.

4.3. Офертите се подават лично от кандидата или от упълномощен от него представител или по пощата с препоръчано писмо с обратна разписка. В този случай върху плика се посочва името/наименованието на кандидата, адрес за кореспонденция, телефон и по възможност факс, и електронен адрес/.

4.4. Не се приемат оферти, представени след изтичане на крайния срок за получаване.

**5. КРИТЕРИИ ЗА ИЗБОР НА ИЗПЪЛНИТЕЛ:**

5.1. Изпълнителят ще бъде избран въз основа на икономически най-изгодната оферта, определена по критерий за възлагане „най-ниска цена”.

**6. МЯСТО И СРОК ЗА ПРЕДСТАВЯНЕ НА ОФЕРТИТЕ**

6.1. Офертите следва да бъдат представени в писмен вид, по посочения образец, в оригинал в деловодството на ПУ „ПАИСИЙ ХИЛЕНДАРСКИ“, на следния адрес:

гр. Пловдив, п.к. 4000;

ул. “Цар Асен” № 24;

6.2. Срок за подаване на офертите: **до 17:00 ч. на 18.07.2019 г.**

ПРИЛОЖЕНИЯ:

1. Образец на оферта;
2. Проект на договор;

 08.07.2019г

 гр. Пловдив

Ректор: ....................................................

(проф. д-р Румен Младенов)